Diari Oficial de la Generalitat Valenciana


Sumari del DOGV 5362, del 06-10-2006 (2006/10433)

RESOLUCIÓ de 8 d'agost de 2006, de la Conselleria de Cultura, Educació i Esport, per la qual s'autoritza el canvi de denominació específica del Centre de Formació de Persones Adultes Trànsits de València per la de Parc de l'Oest.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5362

Data del DOGV
:   06-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10087


Data del document
:   08-08-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * València
    * ensenyament públic
    * centre d'ensenyament

RESOLUCIÓ de 8 d'agost de 2006, de la Conselleria de Cultura, Educació i Esport, per la qual s'autoritza el canvi de denominació específica del Centre de Formació de Persones Adultes Trànsits de València per la de Parc de l'Oest. [2006/10744]  
El Consell Escolar del Centre de Formació de Persones Adultes Trànsits de València, en la sessió celebrada el 29 d'octubre de 2004, va aprovar sol·licitar el canvi de la denominació específica per la de Parc de l'Oest. La sol·licitud se sustenta en el canvi d'ubicació del centre i trasllat als voltants del Parc de l'Oest de la ciutat de València.  
El Consell Escolar Municipal de València emet informe favorable en sessió celebrada el dia 20 de juny de 2005.   
Disposa, a més, de l'informe favorable de la Inspecció Educativa de la Direcció Territorial de Cultura, Educació i Esport de València, de data 3 d'agost de 2005.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 4.2 del Reglament Orgànic i Funcional de les Escoles d'Educació Infantil i dels Col·legis d'Educació Primària (Decret 233/1997, de 2 de setembre, DOGV de 08/09/1997), aplicable segons disposa la disposició addicional segona, als centres específics d'Educació de Persones Adultes, establix que en els centres existents, el consell escolar podrà proposar a la Conselleria de Cultura, Educació i Esport la denominació específica, amb un informe previ favorable del consell escolar municipal, o, si no n'hi ha, del ple de l'ajuntament a què pertanyen.  
L'article 4.3 del dit Reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 10 de maig de 2006, que no figura inscrit cap centre en eixa localitat amb la dita denominació.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià, resolc  
Primer  
Concedir l'autorització per al canvi de la denominació específica del Centre de Formació de Persones Adultes Trànsits de València, codi 33173512 per la de Parc de l'Oest.  
Segon  
La dita disposició s'inscriurà en el Registre de Centres Docents de la Comunitat Valenciana.  
Tercer  
La present resolució tindrà efectes des del mateix dia que es publique en el Diari Oficial de la Generalitat.  
Quart  
Conforme al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller de Cultura, Educació i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 8 d'agost de 2006.. El conseller de Cultura, Educació i Esport: Alejandro Font de Mora Turón.